ddrg/super_eurlex huggingface dataset:
7.

toteaa komission sisäisen tarkastuksen osaston saaneen päätökseen asiakirjojen kääntämisen työnkulun hallintaa käsittelevän tarkastuskertomuksen (”Management of the Workflow for Translation of Documents”) raportointivaiheen vuonna 2014 suoritetun kenttätyön perusteella; toteaa, että tarkastuksessa havaittiin keskuksen toiminnassa useita vahvuuksia mutta pidettiin tarpeellisena, että se lisää ponnistelujaan prosessiensa tehokkuuden ja kustannustehokkuuden varmistamiseksi; kehottaa keskusta tiedottamaan vastuuvapauden myöntävälle viranomaiselle sisäisen tarkastuksen osaston suositusten täytäntöönpanosta;
6.

pitää myönteisenä, että vuodelta 2014 siirrettyjen määrärahojen yleinen peruutusaste on 2,2 prosenttia, mikä on komission asettaman viiden prosentin ylärajan alapuolella ja osoittaa, että edellisvuodelta siirrettyjä määrärahoja on käytetty maksuihin hyvin;
4.

toteaa, että Caterpillar Belgium S.A. ilmoitti 23. helmikuuta 2013 joukkovähentämismenettelyn aloittamisesta Gosselies’n tuotantolaitoksella, minkä jälkeen enin osa sen 1 399 työntekijästä kuului hakemuksen EGF/2014/011 BE/Caterpillar piiriin, ja tähdentää, että käsiteltävänä oleva hakemus on jatkoa kyseiselle hakemukselle, koska se on osa samaa vähentämismenettelyä; korostaa, että Hainaut’n työmarkkinatilanne on hankala, sillä alueen työttömyysaste on 14,5 prosenttia (5,9 prosenttia yli kansallisen keskiarvon), ja valmistusteollisuuden alalla menetettiin 1 236 työpaikkaa vuonna 2013 ja 1 878 työpaikkaa vuonna 2014, avoimien työpaikkojen osuus on pudonnut 13 prosenttia vuodesta 2012, kouluttamattoman työvoiman osuus on suuri (yli puolelta työnhakijoista puuttuu keskiasteen koulutus) ja pitkäaikaistyöttömien osuus on suuri (39 prosenttia kaikista työttömistä Hainaut’n alueella on pitkäaikaistyöttömiä);
26.

pitää valitettavana, että johtotehtävissä toimivista henkilöistä alle 35 prosenttia on naisia, vaikka naisten osuus henkilöstöstä on yli 60 prosenttia; korostaa vielä, että vain 28 prosenttia ylimmän johdon viroista on naisten hallussa; kehottaa alueiden komiteaa korjaamaan tämän naisia koskevan epätasapainoisen tilanteen;
141.

toteaa, että vuonna 2014 momentin 4 0 3 määrärahat käytettiin seuraavasti (3): Säätiö Lyhenne Liittyy puolueeseen Omat varat (***) EP:n avustus Tulot yhteensä EP:n avustuksen osuus tukikelpoisista menoista (enintään 85 %) Eurooppa-tutkimuksen keskus (Martens-keskus) WMCES PPE 831 4 203 5 034 85 Foundation for European Progressive Studies -säätiö FEPS PSE 636 3 087 3 723 85 Euroopan liberaalifoorumi ELF ALDE 169 941 1 110 85 Green European Foundation -säätiö GEF EGP 174 914 1 088 85 Transform Europe TE EL 111 587 698 85 Institute of European Democrats IED PDE 43 265 308 85 Centre Maurits Coppieters CMC EFA 48 216 264 85 New Direction – Foundation for European Reform ND AECR 195 915 1 110 85 European Foundation for Freedom EFF EAF 45 244 289 85 Organisation For European Interstate Cooperation OEIC EUD 21 135 156 85 Christian Political Foundation for Europe CPFE ECPM 37 187 224 85 Foundation for a Europe of Liberties and Democracy FELD MELD 62 271 333 85 Identités & Traditions européennes ITE AEMN 42 174 216 85 Yhteensä 2 414 12 139 14 553 85
4.

panee huolestuneena merkille, että yhteisyrityksen toiminnan monitahoisuuden seurauksena on olemassa merkittävä riski, että yhteisyrityksen rahoitusosuus hankkeen rakennusvaiheessa kasvaa; panee merkille, että nämä riskit johtuvat lähinnä hankkeen suoritteiden laajuudessa tapahtuneista muutoksista ja nykyiseen epärealistisena pidettyyn aikatauluun liittyneistä viiveistä ja että ITER-organisaation neuvoston oli määrä julkaista kesäkuussa 2015 uusi ITER-hankkeen toimintasuunnitelma, mukaan lukien laajuus, aikataulu ja kulut, mutta julkaisua lykättiin marraskuulle 2015 ja nyt suunniteltu julkaisemisajankohta on vuoden 2016 puolivälissä; panee lisäksi merkille, että yhteisyritys arvioi tarkastuksen aikaan, että hankkeen rakennusvaiheen aikataulu oli viivästynyt ainakin 43 kuukaudella; toteaa, että yhteisyritys on jo hyväksymässä edellä esitettyä koskevia tiukkoja toimintalinjoja ja pidättyy toteuttamasta hankintamenettelytoimia, kunnes hankkeiden eritelmät ovat riittävän vakaat; toteaa myös, että yhteisyritys on tarkistanut kaiken tyyppisten järjestelmien hankintaohjelmia varmistaakseen, että toimintojen kestot ovat oikeita ja että suunniteltu työ on toteutettavissa ottaen huomioon organisaation käytettävissä olevat resurssit (3);
1.

panee viraston antamien tietojen perusteella merkille, että — se on toteuttanut korjaavia toimenpiteitä virallistaakseen ja dokumentoidakseen kriteerit, joiden mukaan osa sen hyväksyntätoimista ulkoistetaan kansallisille ilmailuviranomaisille ja päteville yksiköille; toteaa, että virasto päivitti tositemalleja parantaakseen ulkoistamisprosessin avoimuutta; — se on tarkistanut ja varmentanut suuren määrän sidonnaisuuksia koskevia ilmoituksia varmistaakseen, että se noudattaa eturistiriitojen ehkäisemistä ja hallintaa koskevia toimintaperiaatteitaan; toteaa myös, että yhtään pyöröovitapausta ei kirjattu; pitää kuitenkin valitettavana, että eräiden hallintoneuvoston jäsenten ja toimivaan johtoon kuuluvien ilmoituksia eturistiriidoista ei vielä ole toimitettu tai tarkistettu; tähdentää, että tämä on tehtävä viipymättä avoimuuden parantamiseksi;
4.

panee merkille, että työntekijävähennykset tieto- ja viestintätekniikka-alalla koskevat erityisesti Oulun aluetta Pohjois-Pohjanmaalla, jossa tieto- ja viestintätekniikan ala on ollut talouden tukipilari monen vuoden ajan; pitää valitettavana, että keväällä 2015 Pohjois-Pohjanmaalla oli noin 1 500 työtöntä työnhakijaa tieto- ja viestintätekniikan alalla ja että monissa tapauksissa työttömyydestä on tullut pitkäaikaista siten, että korkeakoulututkinnon suorittaneista henkilöistä työttömistä kolmannes on ollut työttömänä yli vuoden;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kahden huomautuksen osalta, jotka vuoden 2012 kertomuksessa olivat ”kesken” tai ”tekemättä”, toteutettiin korjaavia toimia ja toinen huomautus on vuoden 2013 kertomuksen mukaan nyt ”toteutettu” ja toinen on ”kesken”; toteaa myös, että vuoden 2012 kertomuksessa esitettyjen kahden huomautuksen osalta toteutettiin korjaavia toimia ja yksi on nyt ”toteutettu” ja toisen tilanne on ”ei relevantti”;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen seitsemän huomautuksen osalta, jotka vuoden 2012 kertomuksessa olivat joko ”kesken” tai ”tekemättä”, toteutettiin korjaavia toimia ja neljä on tilintarkastustuomioistuimen kertomuksen mukaan ”toteutettu”, yksi ”osittain toteutettu” ja ”osittain kesken” ja kahden tilanne on ”ei relevantti”; toteaa myös, että vuoden 2012 kertomuksessa esitettiin kuusi huomautusta, joista korjaavia toimia toteutettiin viidessä, jotka on nyt ”toteutettu”, ja yhden tilanne on ”ei relevantti”;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kahden huomautuksen osalta, jotka vuoden 2012 kertomuksessa olivat ”kesken”, toteutettiin korjaavia toimia ja toinen huomautus on vuoden 2013 kertomuksen mukaan ”toteutettu” ja toinen on ”kesken”; toteaa myös, että vuoden 2012 kertomuksessa esitettyjen kahden huomautuksen osalta toteutettiin myös korjaavia toimia ja toinen huomautus on ”toteutettu” ja toinen on ”kesken”;
7.

panee yhteisyrityksen antamista tiedoista merkille, että jälkitarkastusstrategiaan tehtyjen parannusten lisäksi on esitetty toimintasuunnitelma, jonka tarkoituksena on korjata tilintarkastustuomioistuimen varauman sisältävässä lausunnossaan mainitsemat puutteet; panee merkille, että yhteisyritykseltä on saatu viimeisimmät tiedot sen jälkitarkastusten toteuttamisesta; odottaa saavansa tilintarkastustuomioistuimelta lausunnon yhteisyrityksen toimien arvioitua jäännösvirhetasoa varten ehdotetusta uudesta laskentakaavasta; toteaa, että toimintasuunnitelman täytäntöönpano alkoi vuonna 2014; odottaa, että toimintasuunnitelma pannaan kokonaisuudessaan onnistuneesti täytäntöön ja että tilintarkastustuomioistuin antaa lausunnon sen tuloksista; toteaa, että rajan vetäminen kansallisten rahoitusviranomaisten suvereenin toimivallan ja yhteisyrityksen toimivallan välille voi tuottaa vaikeuksia; kehottaa yhteisyritystä antamaan ensimmäisen väliarviointikertomuksen toimintasuunnitelman täytäntöönpanosta;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kuuden huomautuksen osalta, jotka vuoden 2012 kertomuksessa olivat joko ”kesken” tai ”tekemättä”, toteutettiin korjaavia toimia ja kaksi on nyt ”toteutettu”, kolme on ”kesken” ja yhden tilanne on ”ei relevantti”; toteaa myös, että vuoden 2012 kertomuksessa esitettyjen seitsemän huomautuksen osalta toteutettiin korjaavia toimia ja kaksi on nyt ”toteutettu”, kolme on ”kesken” ja kahden tilanne on ”ei relevantti”;
G.

toteaa, että parlamentin talousarviota koskeva puhemiehistön ja budjettivaliokunnan yhteistyö on osoittanut merkittävyytensä rakenteellisten uudistusten prosessissa, sillä sen avulla on kyetty löytämään keinoja parantaa parlamentin talousarvion tehokkuutta ja osoittamaan mahdollisia säästökohteita vuotuisten talousarviomenettelyjen kaikissa vaiheissa; katsoo, että poliittisten ryhmien on keskusteltava parlamentin ja sen jäsenten työhön vaikuttavista mahdollisista säästökohteista ja että niistä on päätettävä täysistuntoäänestyksessä talousarviomenettelyn yhteydessä;
5.

korostaa, että on tärkeää lisätä yleistä tietoisuutta EGR:stä samoin kuin rahaston näkyvyyttä; muistuttaa hakijajäsenvaltioita siitä, että EGR-asetuksen 12 artiklan mukaan niiden on tehtävä tunnetuiksi EGR:stä rahoitettavia toimia ja että tiedottaminen on osoitettava asianomaisille edunsaajille, työmarkkinaosapuolille, tiedotusvälineille ja yleisölle;
6.

toteaa, että vähennykset pahentavat entisestään Lounais-Suomen työttömyystilannetta, sillä useimpien irtisanottujen työntekijöiden koulutustaso on puutteellinen ja heidän ikänsä on korkeahko, mikä on omiaan lisäämään työttömyyden pitkittymisen riskiä; on huolissaan tämän toimenpiteen vaikutuksista alueella, koska telakka- ja metalliteollisuus on ollut keskeistä teollista toimintaa, jolla on pitkät perinteet; toteaa, että tämä tekee uuteen toimintaan siirtymisestä entistä vaikeampaa;
3.

panee merkille, että viraston mukaan — osastossa 3 seuraavalle varainhoitovuodelle tehtyjen siirtojen määrä, pois lukien maksut ja palkkiot, väheni vuonna 2012 huomattavasti, 6 200 000 euroon (46 prosenttia) — käyttöomaisuuden hallintaa ja sen luettelointiin liittyvää hallinnointia koskevat työohjeet on hyväksytty ja vuonna 2012 suoritettiin täydellinen luettelointi, jonka tuloksena poistettiin joitakin eriä, joiden kirjanpitoarvo oli täysin poistettu — vuonna 2013 käynnistettiin pankkitilien avaamiseksi neuvottelumenettelyn mukainen tarjouskilpailu, joka perustuu pankkien luottoluokitusta koskeviin tarkkoihin perusteisiin, jotta käteisvaroja ei säilytettäisi vain yhdessä pankissa; panee merkille, että valitun pankin luottoluokitus on erinomainen ja että viraston käteisvarat siirretään kyseiseen pankkiin, kun sopimus on tehty, ottaen huomioon luottoriskin ja korkotason välinen tasapaino — on otettu käyttöön toimia ja tarkastuksia, jotta voidaan ottaa palvelukseen tarvittavia alan asiantuntijoita ja vältetään mahdolliset eturistiriitatilanteet; toteaa lisäksi, että eturistiriitoja koskeva koulutus on saatettu päätökseen ja että uudelle henkilöstölle järjestetään säännöllisesti koulutusta;
—

käyttöomaisuuden hallinnointia koskevat viralliset toimintaperiaatteet laadittiin ja pantiin täytäntöön vuonna 2013 ja on perustettu käyttöomaisuuden poistamista käsittelevä komitea, joka on toiminnassa ja jonka tehtävänä on antaa neuvoa-antavia lausuntoja käyttöomaisuuden poistamisesta,
2.

toteaa, että vapauden, turvallisuuden ja oikeuden aluetta koskevalla alalla on perustettu suuri määrä erillisvirastoja, mutta korostaa, että kaikki uudet virastot on perustettu todellisten tarpeiden perusteella; on vakuuttunut siitä, että kaikilla tämän toiminta-alan erillisvirastoilla on oma erillinen ja tarpeellinen tehtävänsä ja että niistä saadaan eurooppalaista lisäarvoa;
11.

toteaa, että tilintarkastustuomioistuin testasi viisi operatiivista hankintamenettelyä käsittäneen otoksen; panee avustusten osalta merkille, että ehdotuksia saatiin keskimäärin vain yksi jokaista ehdotuspyyntöä kohden mutta että tämä kertoo kyseisten ehdotuspyyntöjen hyvin erikoistuneesta luonteesta ja lopputuloksesta, johon unionin fuusio-ohjelma on johtanut, kun on pyritty luomaan fuusion eurooppalainen tutkimusalue, jossa minimoidaan päällekkäinen toiminta ja jossa tietyllä alalla aktiiviset ryhmät tekevät tiivistä yhteistyötä keskenään; toteaa tämän ilmenevän selvästi yleiseurooppalaisissa konsortioissa, jotka ovat käytännössä kaikkien F4E-ehdotuspyyntöihin saatujen ehdotusten takana; kehottaa yhteisyritystä laatimaan toimintasuunnitelman, joka sisältää konkreettisia toimia ja määräaikoja, jotta voitaisiin maksimoida kilpailu ja noudattaa ehdotuspyynnön laadinnan, julkaisemisen ja arvioinnin sekä sopimushallinnoinnin aikana periaatetta, jonka mukaan varojen avulla on saavutettava mahdollisimman suuri hyöty;
12.

panee merkille, että keskus on tarkistanut toimintalinjojaan mahdollisten eturistiriitojen varalle; toteaa, että kyseiset seikat muodostavat osan keskuksen virkamiesten ja muun henkilöstön velvoitteista henkilöstösääntöjen ja muuta henkilöstöä koskevien palvelussuhteen ehtojen mukaisesti ja että kyseiset tiedot esitetään selkeästi keskuksen verkkosivustolla; toteaa myös, että tieteellisen komitean jäsenten on toimikautensa alussa allekirjoitettava ilmoitus sitoumuksistaan, mutta sen lisäksi on myös välttämätöntä allekirjoittaa vuotuinen ilmoitus etunäkökohdista;
3.

ottaa huomioon, että irtisanomiset koskevat kolmea Saksan aluetta – Augsburg (Baijeri), Offenbach (Hessen) ja Plauen (Saksi) – ja että yrityksen sulkeminen ja irtisanomiset ovat vaikuttaneet myös suuriin naapurikaupunkeihin, kuten Aschaffenburgiin, Wiesbadeniin, Darmstadtiin ja Frankfurt am Mainiin; toteaa, että heikoin alue on Plauen, joka sijaitsee Saksan itäosassa ja jonka väkiluku on alhainen, mutta väestö on voimakkaasti riippuvainen sosiaalietuuksista; toteaa, että manrolandin maksukyvyttömyyden seurauksena alueen kolmanneksi suurin työnantaja (700 työntekijää ennen sulkemista) lopettaa toimintansa ja että manroland oli alueella yksi ainoastaan kolmesta niin suuresta työnantajasta, että työntekijöiden kanssa oli tehty työehtosopimukset;
25.

katsoo, että jäsenille on tarjottava laadukkaita palveluja, jotta he voivat hoitaa tehtävänsä tasavertaisesti; korostaakin pitävänsä tärkeänä, että jäseniä kohdellaan kansallisuudesta ja kielestä riippumatta yhtäläisesti ja että he voivat halutessaan hoitaa velvollisuutensa ja poliittiset tehtävänsä omalla kielellään; ei esimerkiksi hyväksy sitä, että valiokuntien kokouksissa ei ole tulkkausta; katsoo, että moitteettoman varainhoidon periaatetta on sovellettava myös tulkkaus- ja käännöstoimintaan;
5.

panee tyytyväisenä merkille komission ehdottaneen, että käyttämättä jääneiden Euroopan sosiaalirahaston varojen sijasta EGR:n varoja käyttöön otettaessa hyödynnettäisiin vaihtoehtoista maksumäärärahojen lähdettä, ottaen huomioon, että Euroopan parlamentti on useita kertoja muistuttanut, että EGR luotiin erilliseksi erityisvälineeksi, jolla on omat tavoitteet ja määräajat, ja että siirtoja varten on näin ollen yksilöitävä asianmukaiset budjettikohdat;
6.

on siinä käsityksessä, että unionin tuomioistuimessa vireillä olevan palkkoja koskevan asian kokonaisvaikutus, joka voi parlamentissa nousta vuonna 2011 noin 12 miljoonaan euroon, mikäli tuomioistuimen ratkaisu on komission kannan mukainen, on sisällytetty varauksena ehdotuksen useisiin budjettikohtiin;
13.

panee merkille, että useimpien varainhoitovuotta 2008 koskevan vastuuvapausmenettelyn piiriin kuuluvien virastojen hallintoneuvostossa tai johtokunnassa on edustaja jokaisesta jäsenvaltiosta; katsoo erityisesti, että pienten virastojen kiinteät hallintomenot ovat huomattavat ja että tämä pätee esimerkiksi Euroopan poliisiakatemiaan, jonka hallintoneuvostossa on 27 mutta henkilökunnassa on vain 24 jäsentä (tilanne varainhoitovuoden 2008 alussa), sekä Euroopan työterveys- ja työturvallisuusvirastoon, jonka johtokunnassa on 84 mutta henkilökunnassa vain 64 jäsentä (tilanne varainhoitovuonna 2008);
8.

panee asiaankuuluvasti merkille – ottaen huomioon jo vuonna 2009 tehdyt huomattavat lisäykset – puhemiehistön ehdotukset yksiköiden uudelleenjärjestämiseksi ja henkilöstötaulukon muuttamiseksi; korostaa haluavansa tarkastella vastaaviin talousarviomäärärahoihin liittyvää kysymystä sitten, kun kaikista esitetyistä pyynnöistä on saatu kokonaiskuva, ryhmiä koskevat pyynnöt mukaan luettuina, ja painottaa olevansa halukas harkitsemaan pakettia tarkkaan, kun on sen aika, kun otetaan huomioon, että parlamentin lainsäädäntötehtävää on vahvistettava; on siksi päättänyt tässä vaiheessa hylätä 30 uuden viran perustamisen; panee merkille, että viransiirtojen ehdotettu määrä on erittäin alhainen, ja kannustaa tämän asian suhteen lisätoimiin;
20.

Siirtomenettely toteutetaan käytännössä seuraavasti: a) Komissio toimittaa esityksensä samanaikaisesti kummallekin budjettivallan käyttäjälle. b) Budjettivallan käyttäjä päättää määrärahasiirroista c kohdassa säädetyin edellytyksin, jollei varainhoitoasetuksen toisen osan I osastossa säädetyistä poikkeuksista muuta johdu. c) Kiireellisiä olosuhteita lukuun ottamatta neuvosto, joka tekee ratkaisunsa määräenemmistöllä, ja Euroopan parlamentti käsittelevät komission esitystä kuuden viikon kuluessa päivästä, jona ne vastaanottivat niille toimitetun siirtoesityksen. d) Siirtoesitys hyväksytään, jos kyseisen kuuden viikon kuluessa — kumpikin budjettivallan käyttäjä hyväksyy sen, — yksi budjettivallan käyttäjä hyväksyy sen toisen pidättyessä toimimasta, tai — kumpikin budjettivallan käyttäjä pidättyy toimimasta, tai kumpikaan ei ole tehnyt komission esityksen vastaista päätöstä. e) Jollei toinen budjettivallan käyttäjä toisin pyydä, d kohdassa tarkoitettu kuuden viikon jakso lyhenee kolmeen viikkoon, kun i) siirto edustaa vähempää kuin kymmentä prosenttia sen budjettikohdan määrärahoista, josta siirto tehdään, eikä ylitä viittä miljoonaa euroa, tai ii) siirto koskee vain maksumäärärahoja eikä sen kokonaismäärä ylitä sataa miljoonaa euroa. f) Jos jompi kumpi budjettivallan käyttäjä on muuttanut siirtoa sillä välin kun toinen on joko hyväksynyt sen tai pidättyy toimimasta, tai jos kumpikin on muuttanut siirtoa, joko Euroopan parlamentin tai neuvoston hyväksymä alhaisempi määrä katsotaan hyväksytyksi, ellei komissio peruuta esitystään.”
3.

pahoittelee sitä, että neuvosto on vähentänyt määrärahoja entisestään jo valmiiksi alhaisesta ATE:n tasosta: talousarvioesityksen maksusitoumusmäärärahat ovat yhteensä 133 933 miljoonaa euroa, mikä merkitsee 469 miljoonan euron vähennystä ATE:een, ja 114 972 miljoonan euron maksumäärärahat ovat kokonaista 1 771 miljoonaa euroa alle ATE:n, mikä vastaa 0,89:ää prosenttia BKTL:stä, joten maksumäärärahojen taso on laskettu ennätyksellisen alhaalle; korostaa, että tämä on lisännyt entisestään maksusitoumus- ja maksumäärärahojen tason välistä eroa, mikä on tasapainoperiaatteen vastaista;
1. Euroopan parlamentin päätös 24. huhtikuuta 2007 vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2005 (C6-0400/2006 - 2006/2167(DEC))



Virallinen lehti nro 074 E , 20/03/2008 s. 0261 - 0262



1. Euroopan parlamentin päätös 24. huhtikuuta 2007 vastuuvapauden myöntämisestä tautien ehkäisyn ja valvonnan eurooppalaisen keskuksen talousarvion toteuttamisesta varainhoitovuonna 2005 (C6-0400/2006 — 2006/2167(DEC)) Euroopan parlamentti, joka - ottaa huomioon tautien ehkäisyn ja valvonnan eurooppalaisen keskuksen lopullisen tilinpäätöksen varainhoitovuodelta 2005 [1], - ottaa huomioon tilintarkastustuomioistuimen kertomuksen tautien ehkäisyn ja valvonnan eurooppalaisen keskuksen tilinpäätöksestä varainhoitovuodelta 2005 sekä keskuksen vastaukset [2], - ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007), - ottaa huomioon EY:n perustamissopimuksen ja erityisesti sen 276 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan, - ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 [4] ja erityisesti sen 23 artiklan, - ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan, - ottaa huomioon työjärjestyksen 71 artiklan ja liitteen V, - ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6-0119/2007); 1. myöntää tautien ehkäisyn ja valvonnan eurooppalaisen keskuksen johtajalle vastuuvapauden keskuksen talousarvion toteuttamisesta varainhoitovuonna 2005; 2. esittää huomautuksensa oheisessa päätöslauselmassa; 3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman tautien ehkäisyn ja valvonnan eurooppalaisen keskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja). [1] EUVL C 266, 31.10.2006, s. 31. [2] EUVL C 312, 19.12.2006, s. 54. [3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). [4] EUVL L 142, 30.4.2004, s. 1. [5] EYVL L 357, 31.12.2002, s. 72. --------------------------------------------------